Diari Oficial de la Generalitat Valenciana


Sumari del DOGV 2725, del 10-04-1996 (1996/837864)

DECRET 65/1996, de 25 de març, del Govern Valencià, pel qual accepta la cessió gratuïta de la propietat de l'immoble de 1.902,3 m2 de superfície i edifici construït a sobre, situat en el carrer de Miguel de Unamuno, número 5, de Elda, destinat a conservatori de música, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/03/25/65/dof/vci/html**

### Dades del document

Número de DOGV
:   2725

Data del DOGV
:   10-04-1996

Secció del DOGV
:   DISPOSICIONS GENERALS

Número del document
:   1996/837864


Data del document
:   25-03-1996

Organisme emissor
:   Conselleria d'Economia i Hisenda

Tipus de document
:   Decret

DECRET 65/1996, de 25 de març, del Govern Valencià, pel qual accepta la cessió gratuïta de la propietat de l'immoble de 1.902,3 m2 de superfície i edifici construït a sobre, situat en el carrer de Miguel de Unamuno, número 5, de Elda, destinat a conservatori de música, realitzada per l'ajuntament d'aquest municipi.   
L'Ajuntament d'Elda, en sessió plenària realitzada els dies 26 de març i 26 de novembre de 1992, acordà la cessió gratuïta a la Generalitat Valenciana de la propietat de l'immoble situat en el carrer de Miguel de Unamuno, número 5, propietat de l'Ajuntament.  
La cessió es realitza amb el fi determinant que l'immoble es destine a ser utilitzat com a conservatori de música.  
A petició del conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 25 de març de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament d'Elda, de l'immoble de 1.902,3 m2 de superfície, situat al carrer de Miguel de Unamuno, número 5, que confronta: nord, carreró que va des del carrer Miguel de Unamuno d'Elda fins al carrer León de Petrer; sud, carrers de Brunete d'Elda i de La Mancha de Petrer; est, carrer de León de Petrer, i oest, carrer de Miguel de Unamuno d'Elda.  
A l'interior hi ha una construcció de 513,16 m2 de superfície per planta, consistent en un edifici de tres plantes, que fan un total de 1.539 m2 construïts.  
Aquesta finca es troba inscrita en el Registre de la Propietat d'Elda, al tom 1.514, llibre 527 d'Elda, foli 4, finca 41.827.  
Article 2  
La cessió gratuïta efectuada per l'Ajuntament de Elda es fa amb la condició de destinar l'immoble a conservatori de música. La finca s'haurà de destinar a aquest ús dins d'un termini de cinc anys i mantenir-ne la destinació durant els 30 anys següents.  
En el cas de no complir-se aquestes condicions, es considerarà resolta la cessió i revertirà a l'ajuntament l'immoble cedit amb les millores i les construccions que hi haja a sobre, sense cap indemnització per aquestes.  
Article 3  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 25 de març de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI